Verdens undergang

VG har gjort seg til nyttige idioter for trygghetstyranner og helikopterforeldre.

Kommentar

Dette er en kommentar. Den gir uttrykk for skribentens analyser og meninger.

Karianne Bjellås Gilje

19. mars 2013

«Når dette omfattende materialet nå bringes ut i offentligheten, er det vår forhåpning at våre lesere kan bidra med kommentarer og innspill som kan gjøre hverdagen enda bedre for norske barn.» Hilsen barnas venn, sjefredaktør Torry Pedersen. Med «barnehagegranskingen» har VG sauset sammen smått og stort, bæsjelukt, brennesle-fare og ulykker. Faktagrunnlaget er 4500 tilsynsrapporter fra 3000 norske barnehager. Å skrive om offentlige rapporter er selvfølgelig et viktig samfunnsoppdrag for aviser. Har VG her oppnådd å gå myndigheter etter i sømmene? Det mest påfallende er hvordan de hittil har skuslet bort muligheten til å stille viktige spørsmål. For eksempel: Er dagens lovverk og tilsyn gode verktøy til å gjøre hverdagen bedre for barn og personale i barnehagene? Trengs flere sterile perlerom og mer frykt for at barn kan falle fra en gren?